Քաղաքագետը վստահ է, որ «ժառանգություն»-ն ու նրա երբեմնի լիդերը կներքաշվեն քաղաքական նոր գործընթացների մեջ, բայց, թե որքանով նրանց կհաջողվի ընդդիմադիր նոր որակի շարժում ձևավորել, շատ կասկածելի է և ներկայում քաղաքական օրակարգի գլխավոր հարցն է. «Քաղաքական դաշտ նրա մուտքն արդյո՞ք կունենա հաջող ընթացք և պարոն Հովհաննիսյանն իր շուրջ կկարողանա՞ համախմբել հայաստանյան բոլոր ընդդիմադիր ուժերին, սա արդեն հարցի մյուս կողմն է: Ես կարծում եմ, որ դա նրան չի հաջողվի, քանի որ մեր ընդդիմադիր դաշտը որոշ ձևով ֆորմատիվացված է, շատ անձակենտրոն է, և ոչ ոք ընդդիմադիր առաջնորդի իր տեղը չի զիջի Րաֆֆի Հովհաննիսյանին»: